CELEX: 62011TN0664
Language: bg
Date: 2011-12-27 00:00:00
Title: Дело T-664/11: Жалба, подадена на 27 декември 2011 г. — Spa Monopole/СХВП — Royal Mediterranea (THAI SPA)

3.3.2012   
            
            
               BG
            
            
               Официален вестник на Европейския съюз
            
            
               C 65/16
            
         Жалба, подадена на 27 декември 2011 г. — Spa Monopole/СХВП — Royal Mediterranea (THAI SPA)
   (Дело T-664/11)
   2012/C 65/31
   Език на жалбата: френски
   
      Страни
   
   
      Жалбоподател: Spa Monopole, compagnie fermière de Spa SA/NV (Spa, Белгия) (представители: адв. L. De Brouwer, адв. E. Cornu и адв. E. De Gryse, avocats)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Royal Mediterranea, SA (Мадрид, Испания)
   
      Искания на жалбоподателя
   
   Жалбоподателят иска от Общия съд:
   
               —
            
            
               Да отмени решението от 20 октомври 2011 г. на четвърти апелативен състав на Службата за хармонизация във вътрешния пазар (марки, дизайни и модели) по преписка R 1976/2010-4;
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   
      Заявител на марката на Общността: Royal Mediterranea, SA.
   
      Марка на Общността, предмет на спора: Словната марка „THAI SPA“ за стоки и услуги, класирани в класове 16, 41 и 43.
   
      Притежател на марката или знака, на която/който е направено позоваване в подкрепа на възражението: Жалбоподателят.
   
      Марка или знак, на която/който е направено позоваване в подкрепа на възражението: Регистрираните в Бенелюкс словни марки „SPA“ и „Les Thermes de Spa“ за стоки и услуги от класове 32 и 42 (понастоящем клас 44).
   
      Решение на отдела по споровете: Отхвърля възражението.
   
      Решение на апелативния състав: Отхвърля жалбата.
   
      Изложени правни основания: Нарушение на член 8, параграф 1, буква б) от Регламент № 207/2009, доколкото апелативният състав е отхвърлил наличието на сходство между услугите за „ресторантьорство“, посочени в клас 43 в заявената марка, и „минерална и газирана вода и други безалкохолни напитки; сиропи и други препарати за приготвяне на напитки“, посочени в регистрираната в Бенелюкс словна марка „SPA“; нарушение на член 8, параграф 5 от посочения Регламент № 207/2009, доколкото четвърти апелативен състав е отхвърлил наличието на „връзка“ между марката „SPA“ от клас 32 и марката „THAI SPA“ от клас 43; и нарушение на правото на защита и на член 75 от посочения Регламент № 207/2009.